**ДИПЛОМИРАНЕ**

**УКАЗАНИЯ ЗА ПРОВЕЖДАНЕ И КРИТЕРИИ ЗА ОЦЕНЯВАНЕ НА**

**ПРАКТИКО-ПРИЛОЖНИЯ ДЪРЖАВЕН ИЗПИТ**

**ЗА СПЕЦИАЛНОСТТА „ПЕДАГОГИКА НА МУЗИКАЛНОТО ИЗКУСТВО“**

**/актуален от учебната 2020/2021 г./**

**А. УКАЗАНИЯ:**

1. Практико-приложният изпит се провежда в училище на територията на Благоевград, с изпитна комисия определена със Заповед на Ректора, в която задължително се включва и базовият учител, определен за провеждането на Преддипломната педагогическа практика в семестъра предшестващ държавния изпит.
2. Времето и периода за провеждане на практико-приложния държавен изпит се определя със заповед от Ректора, а конкретният ден и час се съгласува между членовете на държавната изпитна комисия. Дипломантът е задължен да се съобрази с решението на изпитната комисия.
3. Студентите имат право да направят избор по отношение образователната степен, в която да проведат практико-приложния изпит.
4. При желание, студентът може сам да осигури необходимите аудиовизуални средства за провеждане на урокът по музика.

**Б. КРИТЕРИИ ЗА ОЦЕНЯВАНЕ:**

1. **Организация на урока:**

Представяне на предварително съставен План-конспект, включващ:

* Тема и цел на урока;
* Избор на педагогически методи и подходи, в зависимост от възрастта на обучаваните и образователната степен:
* Формулиране на очакваните резултати и прогнозиране на степента на усвояемост;
* Определяне на видът и характеристиката на урочната дейност и нейните структурни елементи;
* Структуриране на урока:
  + Оптимален вариант на съотношение между частите на урока;
  + Определяне на последователността на музикалните дейности;
  + Общо времетраене според изискванията, определени от учебното заведение;
  + Детайлно описание на музикалните примери, които студентът ще използва в урока по музика.
  + Осъществяване на различни междупредметни връзки;
  + Създаване на логични връзки между теория и практика;
  + Боравене с ясна и точна терминология;

Преди провеждането на Практико-приложния държавен изпит, студентът представя на Държавната изпитна комисия един екземпляр от своя План-конспект, заедно с ксерокопия на страниците от избрания урок в учебника, учебната тетрадка и книгата за учителя. В случай, че студентът е решил при провеждането на открития урок да използва и други Приложения - допълнителни материали (тестови задачи, игри, дидактични упражнения от други помагала или собствени интересни творчески и музикални идеи, изображения и продукти), те задължително трябва да бъдат включени в представения План-конспект.

1. **Качество на проведения урок по музика**:

* Съответствие на провеждания открит урок със срочното планиране, съгласно изискванията на учебната програма;
* Постигане на единство по отношение на образователни и възпитателни цели на урока;
* Осигуряване на логична връзка на дадения урок с предишният и очертаване на перспективата към следващия урок;
* Съответствие на методите на работа и учебно-възпитателните задачи с типа, съдържанието и структурата на урока;
* Подходящо структуриране на учебното съдържание на урока;
* правилна организация на учащите се за предстоящите музикални
* Ясно определяне пред учениците на темата на урока;
* Създаване на общ емоционален фон на урока;
* Открояване в урока на всеки отделен етап или музикална дейност/дейности;
* Плавно преминаване от една към друга музикална дейност;
* Умело възлагане на задачи, в съответствие със съдържанието на урока и с различните музикални дейности;
* Осъществяване на идеи за междупредметни връзки;
* Използване на допълнителни информационни източници, които демонстрират творческата свобода при използването на учебника и книгата за учителя;
* Достъпно изложение от страна на учителя, съобразно възрастта на учениците;
* Умение на учителя да възбуди интереса и вниманието на учениците за активни музикални дейности;
* Осъществяване на добро ръководство и контакт на учителя с класа;
* Контрол върху начините на работа на учениците;
* Овладяване на дисциплината и реда по време на урока;
* Стимулиране на изявите на учениците;
* Грамотен стил на изразяване на студента и добро езиково равнище на изложеното съдържание на урока.
  1. **Знания за начините на провеждане на музикалните дейности;**

Този критерий включва спазването на методико-технологичните изисквания за разпяване, разучаване на песен, възприемане на музика, свирене с детски музикални инструменти, разучаване на игри с движения, провеждане на творчески задачи.

* 1. **Умение да извежда темата на урока и да се реализират поставените цели и задачи;**

Оценката по този критерий включва: проблемност при извеждане на преден план на основното от темата на урока; мотивиране на учениците към целта и задачите; реализацията на междупредметни връзки;

* 1. **Умение да ръководи изпълнението на поставените задачи;**

Анализира се уменията: да се поставят проблемни и в същото време подпомагащи мисленето на детето въпроси; да се провежда диалог с учениците; да се обобщават различните мнения и да се доведат учениците до верния отговор.

* 1. **Реализация на принципите на обучение;**

Оценява се доколко се спазват основните педагогически принципи на научност, достъпност на изложението, нагледност, системност на знанията, индивидуализация и диференциация на обучението, връзка на преподаването с актуални музикални събития, наличието на елемент на съзнателност при усвояване на учебното съдържание от учениците.

* 1. **Методи на учебно-възпитателната работа;**

Оценката се определя от многообразието, честотата и правилния подбор на методите, съобразно спецификата на музикалното възпитание.

* 1. **Съчетание на индивидуална и фронтална работа с учениците;**

Анализира се доколко и в какви форми се използват възможностите на музиката като изкуство за индивидуална и фронтална работа.

* 1. **Взаимодействие между учениците и учителя;**

Оценява се умението да се създаде емоционална атмосфера по време на урока, комуникиране между ученици и учител, взаимно уважение на мненията, създаване на самочувствие у учениците за участие в музикалните дейности.

* 1. **Оценъчно-контролна и поощряваща дейност на учителя;**

Използване на различни форми за оценка и поощрение на участието на децата в урока.

* 1. **Качество на езикова комуникация;**

Използването на правилен литературен език, наличието на корекции от учителя.

* 1. **Педагогическо майсторство;**

Оценява се умението:

* да запазва самообладание при непредвидени обстоятелства;
* да поставя проблемни въпроси съобразени с възрастовите особености на децата, които активизират тяхното мислене;
* да реагира на нестандартни въпроси от учениците.

1. **Окончателна оценка:**

Всеки един от двата компонента /организация на урока и провеждане/ се оценява поотделно.

Окончателната оценка /вербална и цифрова/ е средноаритметична между оценките на двата компонента.

**Отличен 6 –**

Предварително съставен план-конспект, включващ всички ***обособени изисквания към компонент 1***:

* *Темата на урока е съобразена с годишното разпределение;*
* *Нетрадиционни и иновативни методи на работа, оригинални идеи;*
* *Осъществена е емоционално-логическа връзка между различните музикални дейности и задачи;*
* *Структурата на урока е съобразена с темата, учебното съдържание и новото знание включено в него;*
* *Налице е предварителна подготовка на нагледните материали и технически средства;*
* *Включване на игрови подходи.*

По отношение резултата от изпълнение на дейностите по ***компонент 2****: демонстрирана е висока степен на реализиране дейностите по отношение качеството на провеждания урок по отделните показатели; висока степен на педагогическо майсторство и съобразителност.*

**Много добър 5 –**

Предварително съставен план-конспект, включващ всички ***обособени изисквания към компонент 1***:

* *Темата на урока е съобразена с годишното разпределение;*
* *Нетрадиционни и иновативни методи на работа,* ***липса на оригинални идеи****;*
* *Осъществена е емоционално-логическа връзка между различните музикални дейности и задачи;*
* *Структурата на урока е съобразена с темата, учебното съдържание и новото знание включено в него;*
* *Налице е предварителна подготовка на нагледните материали и технически средства;*
* *Включване на игрови подходи.*

По отношение резултата от изпълнение на дейностите по ***компонент 2****:* ***незначителни пропуски*** *по отделните показатели; висока степен на педагогическо майсторство и съобразителност.*

**Добър 4 –**

Предварително съставен план-конспект, включващ всички ***обособени изисквания към компонент 1***:

* *Темата на урока е съобразена с годишното разпределение;*
* *Използване на традиционни методи на работа –* ***липса на иновативност и******оригинални идеи****;*
* *Осъществена е емоционално-логическа връзка между различните музикални дейности и задачи;*
* *Структурата на урока е съобразена с темата, учебното съдържание и новото знание включено в него;*
* *Налице е предварителна подготовка на нагледните материали и технически средства;*
* *Включване на игрови подходи.*

По отношение резултата от изпълнение на дейностите по ***компонент 2****:* ***пропуски*** *по отделните показатели; непълноценно включване на знанията по учебната дисциплина Методика на обучението по музика в урочната дейност, недостатъчни умения за поддържане на емоционалната сфера през целия урок, но демонстрира умения за педагогическа съобразителност*

**Среден 3 –**

Предварително съставен план-конспект, но недобре структуриран по отношение ***обособените изисквания към компонент 1***:

* *Темата на урока е съобразена с годишното разпределение;*
* *Използване на традиционни методи на работа –* ***липса на иновативност и******оригинални идеи****;*
* *Затруднения при осъществяването на емоционално-логическа връзка между различните музикални дейности и задачи;*
* *Структурата на урока е съобразена с темата, учебното съдържание и новото знание включено в него;*
* *Налице е предварителна подготовка на нагледните материали и технически средства;*
* *Ограничено използване на игрови подходи.*

По отношение резултата от изпълнение на дейностите по ***компонент 2****:* ***значителни пропуски*** *по отделните показатели; непълноценно включване на знанията по учебната дисциплина Методика на обучението по музика в урочната дейност, недостатъчни умения за поддържане на емоционалната сфера през целия урок, но демонстрира умения за педагогическа съобразителност*

**Слаб 2 –**

Предварително съставен план-конспект, но недобре структуриран по отношение ***обособените изисквания към компонент 1***:

* *Темата на урока е съобразена с годишното разпределение;*
* *Използване на традиционни методи на работа, но крайно ограничени –* ***липса на иновативност и******оригинални идеи****;*
* *Затруднения при осъществяването на емоционално-логическа връзка между различните музикални дейности и задачи;*
* *Структурата на урока не е в достатъчна степен съобразена с темата, учебното съдържание и новото знание включено в него;*
* *Липса на предварителна подготовка на нагледните материали и технически средства;*
* *Ограничено използване на игрови подходи.*

По отношение резултата от изпълнение на дейностите по ***компонент 2****:* ***сериозни пропуски*** *по отделните показатели; непълноценно включване на знанията по учебната дисциплина Методика на обучението по музика в урочната дейност, недостатъчни умения за поддържане на емоционалната сфера през целия урок, липса на педагогическа съобразителност*